CELEX: C2007/095/39
Language: et
Date: 2007-04-28 00:00:00
Title: Kohtuasi C-88/07: 15. veebruaril 2007 esitatud hagi — Euroopa Ühenduste Komisjon versus Hispaania Kuningriik

28.4.2007   
            
            
               ET
            
            
               Euroopa Liidu Teataja
            
            
               C 95/22
            
         15. veebruaril 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-88/07)
   (2007/C 95/39)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja A. Alcover San Pedro)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna
               
                           —
                        
                        
                           Hispaania Kuningriik kõrvaldas turult suure hulga tooteid, mis on toodetud taimeliikide alusel ja mida teises liikmesriigis seaduslikult toodeti ja/või turustati, sellise haldustava alusel, mille järgi turult kõrvaldatakse kõik tooted, mis sisaldavad taimeliike, mida ei ole mainitud 3. oktoobri 1973. aasta ministri määruse lisas, kuna neid loetakse ravimiteks, mida turustatakse ilma eelneva loata,
                        
                     
                           —
                        
                        
                           ning kuna Hispaania Kuningriik ei teavitanud komisjoni sellest meetmest,
                        
                     siis on Hispaania Kuningriik rikkunud EÜ artiklitest 28 ja 30 ning otsuse nr 3052/95/EÜ (1) artiklitest 1 ja 4 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Komisjon leiab, et kuna Hispaania Kuningriik kõrvaldas turult tooted, mis on toodetud taimeliikide alusel ja mida teises liikmesriigis seaduslikult toodeti või turustati, sellise haldustava alusel, mille järgi loetakse ravimiks (mille turustamine on sellisena allutatud eelnevale loale) kõik tooted, mis sisaldavad taimeliike, mida ei ole mainitud 3. oktoobri 1973. aasta ministri määruse lisas, ja kuna ta ei teavitanud komisjoni meetmetest nimetatud toodete turult kõrvaldamiseks 45 päeva jooksul alates sellise meetme vastuvõtmisest, siis on Hispaania Kuningriik rikkunud asutamislepingu artiklitest 28 ja 30 ning otsuse nr 3052/95 artiklitest 1 ja 4 tulenevaid kohustusi.
   
      (1)  Euroopa Parlamendi ja nõukogu 13. detsembri 1995. aasta direktiiv 3052/95/EÜ otsus, millega kehtestatakse informatsiooni vahetamise kord selliste siseriiklike meetmete kohta, millega kaldutakse kõrvale ühenduse territooriumil kaupade vaba liikumise põhimõttest (EÜT L 321, lk 1; ELT eriväljaanne 13/15, lk 427).